**Visoko učilište Algebra**

Na temelju članka 77. Zakona o znanstvenoj djelatnosti i o visokom obrazovanju (NN [123/03](http://www.zakon.hr/cms.htm?id=481), [198/03](http://www.zakon.hr/cms.htm?id=482), [105/04](http://www.zakon.hr/cms.htm?id=483), [174/04](http://www.zakon.hr/cms.htm?id=484), [02/07](http://www.zakon.hr/cms.htm?id=485), [46/07](http://www.zakon.hr/cms.htm?id=486), [45/09](http://www.zakon.hr/cms.htm?id=487), [63/11](http://www.zakon.hr/cms.htm?id=488), [94/13](http://www.zakon.hr/cms.htm?id=489), [139/13](http://www.zakon.hr/cms.htm?id=545), [101/14](http://www.zakon.hr/cms.htm?id=1020), [60/15](http://www.zakon.hr/cms.htm?id=10940), [131/17](https://www.zakon.hr/cms.htm?id=26217)) i članka 69. Statuta Visokog učilišta Algebra, a u skladu s odlukama Stručnog vijeća od 30.11.2020. godine te Upravnog vijeća od 01.12.2020. godine

raspisuje

**NATJEČAJ**

**za upis studenata na trogodišnji preddiplomski stručni studij
Primijenjeno računarstvo**za redovne studente i izvanredne studente

u akademskoj godini 2021./2022.

**O STUDIJU**

Naziv: **preddiplomski** **stručni studij Primijenjeno računarstvo**

Smjerovi: **Sistemsko inženjerstvo i Programsko inženjerstvo**

Zvanje koje se stječe: **stručni prvostupnik inženjer računarstva** uz kraticubacc. ing. comp.

Studij donosi **180 ECTS** bodova.

**UVJETI UPISA**

Pravo upisa: imaju **svi kandidati koji su završili** četverogodišnju **srednju školu** u Hrvatskoj. Kandidati koji su srednju školu završili izvan Republike Hrvatske donose Rješenje Agencije za odgoj i obrazovanje / Agencije za strukovno obrazovanje i obrazovanje odraslih o priznavanju inozemne obrazovne kvalifikacije. Prijavu za prijelaz s drugog studija mogu podnijeti studenti srodnih studija.

Prijelaznici: Prijelaznici s drugih fakulteta oslobođeni su prijemnog ispita. Cijena studija može se umanjiti razmjerno broju priznatih ECTS bodova za već položene kolegije na drugom studiju, sukladno Odluci o priznavanju ispita i certifikata.

**NASTAVA:**

Nastava se odvija 17 tjedana unutar svakog od dva semestra u trajanju od prosječno 5 školskih sati dnevno odnosno 22 do 24 školska sata tjedno. Termine održavanja nastave i raspored određuje Visoko učilište Algebra respektirajući želje studenta i ekonomsku opravdanost.

Termini održavanja nastave:

* radnim danima u terminu od 8:00 do 16:30 sati vježbe. Predavanja u istom terminu ili od 17:00 do 22:00 sati (redovni i izvanredni studenti mogu birati ovaj termin);
* dva radna dana u tjednu (npr. srijeda i petak) od 17:00 do 22:00 sati, subotom okvirno u terminima između 08:00 do 20:15 sati (samo izvanredni studenti mogu birati ove termine).

 **UPISNA KVOTA**

Visoko učilište Algebra u ak. godini 2021./2022. upisuje najviše **130** redovnih i **40** izvanrednih studenata.

**UPISNI POSTUPAK**

Upisni postupak odvijat će se kroz sljedeće moguće postupke:

1. upis za prijelaznike s drugih studija
2. upis putem prijemnog ispita
3. upis priznavanjem rezultata ispita državne mature

**A) UPIS ZA PRIJELAZNIKE S DRUGIH STUDIJA**

Ovaj način upisa mogu izabrati budući studenti koji su završili najmanje četverogodišnju srednju školu i koji su:

* upisani na drugi studij,
* ispisani s drugog studija,
* završili preddiplomski ili diplomski studij na drugom visokom učilištu.

Prijelaz studenata s drugih stručnih ili sveučilišnih studija je omogućen u skladu sa Zakonom i Statutom i u skladu s ECTS bodovima koje su ostvarili. Studenti prijelaznici oslobođeni su prijemnog ispita i za potrebe prijave ispunjavaju samo prijavni obrazac na stranici visokog učilišta te plaćaju troškove razredbenog postupka. **Troškovi razredbenog postupka** za prijelaznike iznose **300,00 kuna** i uplaćuju se na žiro račun škole.

Upis studenata prijelaznika moguć je neovisno o datumima prijemnih ispita i upisnih rokova do 7 dana prije početka školske godine ili do ispunjenja upisnih kvota. **Prijave** za upis se predaju isključivo preko elektroničkog sustava prijave na web stranici visokog učilišta.

**B) UPIS PUTEM PRIJEMNOG ISPITA**

Ovaj način upisa mogu izabrati budući studenti koji su:

* završili srednju strukovnu školu u ovoj školskoj godini
* maturirali prethodnih godina, a ove godine su odlučili pristupiti polaganju prijemnog ispita - srednje obrazovanje završili izvan Republike Hrvatske
* svoje srednjoškolsko obrazovanje završili prije 2010. godine.

Upisni postupak i prijemni ispiti će se odvijati u rokovima kako slijedi:

|  |
| --- |
| **Proljetni upisni rok**  |
| **1. 12. 2020. – 7. 5. 2021.**  | Rok za predaju **prijave** (elektronička prijava na web stranici Visokog učilišta).  |
| **3. 5. 2021. – 7. 5. 2021.** | Visoko učilište Algebra za sve zainteresirane kandidate provodit će **besplatne pripreme za prijemni ispit** iz područja matematike. Besplatne pripreme nisu obavezne, a odvijaju se kroz 4 radna dana u jednom tjednu u popodnevnom terminu.  |
| **8. 5. 2021.** | Održavanje **prijemnog ispita**.  |
| **10. 5. 2021.**  | Javna **objava rezultata** prijemnog ispita.  |
| **10. 5. 2021. – 21. 5. 2021.**  | Upisi.  |

|  |
| --- |
| **Ljetni upisni rok**  |
| **22. 5. 2021. – 16. 7. 2021.**  | Rok za predaju **prijave** (elektronička prijava na web stranici Visokog učilišta).  |
| **12. 7. 2021. – 16. 7. 2021.** | Visoko učilište Algebra za sve zainteresirane kandidate provodit će **besplatne pripreme za prijemni ispit** iz područja matematike. Besplatne pripreme nisu obavezne, a odvijaju se kroz 4 radna dana u jednom tjednu u popodnevnom terminu.  |
| **17. 7. 2021.**   | Održavanje **prijemnog ispita**.  |
| **19. 7. 2021.**   | Javna **objava rezultata** prijemnog ispita.  |
| **19. 7. 2021. – 30. 7. 2021.**  | Upisi.  |

|  |  |
| --- | --- |
| **Jesenski upisni rok**  |  |
| **31. 7. 2021. - 10. 9. 2021.** | Rok za predaju **prijave** (elektronička prijava na web stranici Visokog učilišta).  |
| **6. 9. 2020. – 10. 9. 2021.**  | Visoko učilište Algebra za sve zainteresirane kandidate provodit će **besplatne pripreme za prijemni ispit** iz područja matematike. Besplatne pripreme nisu obavezne, a odvijaju se kroz 4 radna dana u jednom tjednu u popodnevnom terminu.  |
| **11. 9. 2021.** | Održavanje **prijemnog ispita**.  |
| **13. 9. 2021.**  | Javna **objava rezultata** prijemnog ispita.  |
| **13. 9. 2021. – 24. 9. 2021.** | Upisi.  |

**C) UPIS PRIZNAVANJEM REZULTATA ISPITA DRŽAVNE MATURE**

Ovaj način upisa mogu izabrati budući studenti koji su:

* završili četverogodišnju srednju školu ili gimnaziju u ovoj školskoj godini
* maturirali prethodnih godina, a ove godine su odlučili pristupiti polaganju ispita državne mature.

Studenti se upisuju u skladu s propisanim rokovima i procedurama državne mature u srpnju 2021. godine, **a prijavljuju se na studij kroz mrežnu stranicu Nacionalnoga informacijskog sustava prijava na visoka učilišta** [(www.postani-student.hr)](http://www.postani-student.hr/).

Postupak upisa u **ljetnom upisnom roku** održavat će se kako slijedi:

|  |  |
| --- | --- |
| **1. 6. 2021. – 25. 6. 2021.** | Polaganje ispita državne mature.  |
| **13. 7. 2021.** | Objava privremenih rang lista za upis na studijske programe.  |
| **20. 7. 2021.**  | Objava konačnih rang lista za upise na studijske programe.  |
| **13. 7. 2021. – 30. 7. 2021.** | Upisi na studij.  |

Postupak upisa u **jesenskom upisnom roku** održavat će se kako slijedi:

|  |  |
| --- | --- |
| **18. 8. 2021. – 3. 9. 2021.**  | Polaganje ispita državne mature.  |
|  **8. 9. 2021.**  | Objava privremenih rang lista za upis na studijske programe.  |
| **15. 9. 2021.**  | Objava konačnih rang lista za upise na studijske programe.  |
| **8. 9. 2021. - 24. 9. 2021.**  | Upisi na studij.  |

**PRIJAVE ZA UPIS**

Podnose se isključivo popunjavanjem obrasca za prijavu na [web stranici](https://www.algebra.hr/visoko-uciliste/upisi/prijavi-se/)visokog učilišta i dodatno kroz mrežnu stranicu Nacionalnoga informacijskog sustava prijava na visoka učilišta ([www.postani-student.hr)](http://www.postani-student.hr/) za studente koji polažu ispite državne mature.

**RAZREDBENI POSTUPAK**

A) Razredbeni postupak unutra **prijemnog ispita** obuhvaća:

* bodovanje uspjeha u srednjoj školi
* pismenu provjeru znanja putem zadataka objektivnog tipa
* razgovor s pristupnikom**\***.

B) Na razredbenom postupku može se postići najviše 1000 bodova i to:

* na temelju uspjeha u srednjoj školi - najviše 400 bodova
* na testu provjere znanja iz matematike - najviše 300 bodova
* na testu provjere znanja iz engleskog jezika - najviše 200 bodova
* razgovor s pristupnikom**\*** - najviše 100 bodova.

Rezultati razredbenog postupka bit će objavljeni najkasnije 1 radni dan po završetku postupka na oglasnoj ploči visokog učilišta odnosno na Internetu. **Troškovi razredbenog postupka** iznose **300,00 kuna** i uplaćuju se na žiro račun škole najmanje 3 dana prije prijemnog ispita.

C) Razredbeni postupak kroz **polaganje ispita državne mature** se boduje kako slijedi:

* na temelju uspjeha u srednjoj školi - najviše 400 bodova
* na ispitu osnovne (B) razine iz matematike - najviše 300 bodova
* na ispitu osnovne (B) razine iz engleskog jezika - najviše 100 bodova
* na ispitu osnovne (B) razine iz hrvatskog jezika - najviše 100 bodova
* razgovor s pristupnikom\* - nosi najviše do 100 dodatnih bodova

Razredbeni postupak za buduće studente koji se upisuju temeljem rezultata polaganja ispita državne mature Visoko učilište Algebra ne naplaćuje.

\*Važna napomena:

**Svaki od navedenih razredbenih postupaka obuhvaća razgovor s pristupnikom pri čemu se provodi:**

* **procjena informiranosti i motiviranosti za studij te posebna dostignuća (natjecanja, projekti i slično)**
* **procjena funkcionalnih sposobnosti i vještina potrebnih za studij u skladu s aktualnim Popisom dodatnih kriterija za upis na studije objavljenim na web stranici Visokog učilišta Algebra – što može biti isključujući čimbenik odnosno negativna procjena predstavlja nemogućnost upisa na navedeni studij.**

**CIJENA STUDIJA**

**Iznos školarine i modeli plaćanja definirani su aktualnom Odlukom o naknadama troškova, cijenama školarina i usluga objavljenoj na:** https://www.algebra.hr/visoko-uciliste/wp-content/uploads/sites/2/2020/11/Odluka-o-naknadama-troskova-VUA\_09.11.2020\_final.pdf.

Stipendije i financijske potpore dodjeljuju se sukladno aktualnom natječaju objavljenom na web stranici Visokog učilišta Algebra: <https://www.algebra.hr/visoko-uciliste/upisi/financiranje-i-pogodnosti/>[.](http://www.racunarstvo.hr/upisi/stipendije-i-financijske-potpore/)

Godišnja školarina uključuje **60 ECTS** bodova.

Iznos troškova studija za jednu akademsku godinu (godišnja školarine) uključuje:

* nastavu prema nastavnom planu i programu,
* uporabu nastavne i računalne opreme, softverskih sustava (sustav za e-učenje, sustav za testiranje znanja, sustav za anketiranje, sustav digitalne referade…) te knjižnice s dovoljnim brojem svih naslova za svakog studenta,
* tri izlaska na ispit za svaki kolegija studija (ne uključuje komisijski ispit),
* nastavne materijale u izdanju Visokog učilišta Algebra, dostupne u tiskanom i/ili digitalnom obliku, a koje studenti nisu posudili u knjižnici Visokog učilišta Algebra,
* korištenje službenih nastavnih materijala u izdanju tehnoloških tvrtki potrebnih za provođenje vježbi i pripremu za certifikacijske ispite dostupnih kroz knjižnicu Visokog učilišta Algebra,
* po jedan izlazak na certifikacijski ispit u skladu s nastavnim planom studija za stjecanje certifikata (ovisno o smjeru i studiju) i prema aktualnom Popisu dostupnih certifikata i uvjetima pristupanja, a prema objavljenom natječaju za upis odnosno druge adekvatne industrijske certifikate koje uvedu globalne tehnološke tvrtke za vrijeme trajanja studija\*\*,
* softverski paket Microsoft MSDN te druge materijale koji su osigurani ugovorima Visokog učilišta Algebra i principala,
* aktivni rad sa studentima završne godine kroz Centar karijera škole u smislu njihovog povezivanja s gospodarstvom,
* mogućnost korištenja sportske dvorane sukladno rasporedu koji odredi Visoko učilište Algebra,
* diplomu i dopunsku ispravu diplomi,
* prisustvovanje tehnološkim, stručnim i znanstvenim konferencijama za studente koji, sukladno Pravilniku o nagrađivanju studenata, nastavnog i nenastavnog osoblja Visokog učilišta Algebra, ostvare uvjete za besplatno sudjelovanje,
* mogućnost sudjelovanja u međunarodnoj studentskoj razmjeni ili realizaciju studentske prakse kod poslodavaca u inozemstvu uz financijsku podršku programa za akademsku mobilnost studenata, sukladno dostupnom broju mjesta i kvaliteti prijavljenih kandidata odnosno rezultatima natječaja za sudjelovanje.

\*\* Uključen je po 1 izlazak na svaki od potrebnih ispita u cilju stjecanja međunarodnog certifikata za one studente koji za vrijeme nastave i međuispita zadovolje preduvjete za certifikaciju.

**POČETAK NASTAVE**

**27. 9. 2021. godine** započinje nastava u zimskom semestru.

**DODATNE INFORMACIJE**

Sve informacije zainteresirani kandidati mogu dobiti u Prijavnom uredu putem maila **prijavni.ured@algebra.hr** i/ili putem telefona +385 (0)1 2222-148 te se putem elektronske pošte može poslati upit za termin savjetovanja: **prijavni.ured@algebra.hr**. Brojevi telefona su: +385 (0)1 2222-148 (Prijavni ured) ili +385 (0)1 2222-182 (Studentska referada).

KLASA: 602-04/20-01/35
URBROJ: 251-321-20-02-01

U Zagrebu, 01.12. 2020. godine.

 Predsjednik Upravnog vijeća

 Visokog učilišta Algebra

 Hrvoje Josip Balen, dipl. ing.